**Kuopion Energia ja Savon Voima toteuttavat yhdessä Korkian kanssa selvityksen vetytalouden mahdollisuuksista ja alueen teollisuuden tarpeista**

# **Kuopion Energia ja Savon Voima selvittävät vetytalouden mahdollisuuksia Savo-Karjalan-alueella. Työssä arvioidaan teollisuuden käyttötarpeita ja kehityssuunnitelmia sekä alueen vetytalouden tuotantomahdollisuuksia. Tavoitteena on tunnistaa, miten energiayhtiöt voivat kytkeytyä osaksi vetytalouden arvoketjuja ja kehittää Suomen sekä Savo-Karjala-alueen päästötöntä energiatuotantoa.**

Vetytaloudesta ja etenkin vihreästä päästöttömästä vedystä on muodostumassa keskeinen osa energiajärjestelmää ja teollisuuden vähähiilisyyteen siirtymistä. Vähäpäästöisellä vedyllä voidaan korvata monia fossiilipohjaisia ja runsaasti päästöjä aiheuttavia energiamuotoja ja raaka-aineita teollisuudessa, sähköistää yhteiskuntaa sekä kehittää energian varastointia. Vetytalous tarjoaa mahdollisuuksia myös raskaan liikenteen käyttövoimaksi.

Vaikka päästöttömän vedyn laaja-alainen hyödyntäminen ja teknologinen kehitys ovat vasta alussa, Kuopion Energia ja Savon Voima haluavat selvittää tulevaisuuden käyttötarpeita ja mahdollisuuksia. Työssä keskitytään alueen teollisten toimijoiden tarpeiden tunnistamiseen ja olemassa olevien kehityssuunnitelmien arvioimiseen energiayhtiöiden näkökulmasta.

- On tärkeää kartoittaa alueemme tarpeita ja mahdollisuuksia hyvissä ajoin, jotta kykenemme parhaalla mahdollisella tavalla hyödyntämään vetytalouden avautuvia mahdollisuuksia, kertoo Kuopion Energian toimitusjohtaja **Esa Lindholm**.

Päästöttömän vedyn hyödyntäminen on globaalistikin vielä varhaisessa vaiheessa. Teknologian kehitys alalla on kuitenkin nopeaa, mikä tekee vedystä potentiaalisen ja kustannustehokkaan tulevaisuuden energiaratkaisun. Suomen Kestävän kasvun ja EU Green Dealin ohjelmissa vetytalous on keskeisessä asemassa ja siihen kohdistuu isoja odotuksia.

- Yhtiönä ja keskeisenä yhteiskunnallisena toimijana haluamme tehdä kaikkemme päästöttömän energiajärjestelmän ja teollisuuden rakentamiseksi. Vihreä vety voi olla tärkeä osa alueemme energiataloutta tulevaisuudessa, sanoo Savon Voiman toimitusjohtaja **Arto Sutinen**.

Selvitystyö tehdään syksyn 2021 aikana yhteistyössä kestävän kehityksen liiketoimintaan keskittyneen Korkian kanssa.

**Lisätietoja**  Esa Lindholm, toimitusjohtaja, Kuopion Energia Oy

p. 040 709 7101, esa.lindholm@kuopionenergia.fi, www.kuopionenergia.fi

Arto Sutinen, toimitusjohtaja, Savon Voima Oyj

p. 044 703 3130, arto.sutinen@savonvoima.fi, www.savonvoima.fi

Eerik Klemetti, Senior Consultant, Korkia Consulting Oy

p. 050 591 6425, eerik.klemetti@korkia.fi www.korkia.fi

***Korkia*** *on suomalainen kestävään kehitykseen erikoistunut sijoitus- ja asiantuntijayhtiö. Tarjoamme kansainvälisesti sijoittaja-, yritys- ja instituutioasiakkaillemme vaihtoehtoisia sijoituskohteita, varainhoitoa sekä liikkeenjohdon konsultointia. Tiimimme koostuu yli 50 asiantuntijasta ja pääkonttorimme sijaitsee Helsingin ydinkeskustassa. Onnistumistamme kestävän kasvun eteen mittaamme tekoina.*

*Kestävän kehityksen ja kasvun väliltä ei tarvitse valita. Me yhdistämme ne.*

***Kuopion Energia -konserni*** *muodostuu emoyhtiö Kuopion Energia Oy:stä ja tytäryhtiö Kuopion Sähköverkko Oy:stä. Emoyhtiössä ovat energiantuotanto- ja kaukolämpöliiketoiminnot, liiketoimintateknologiayksikkö sekä talous- ja henkilöstöhallinto. Sähköverkkoliiketoiminta on tytäryhtiössä. Kuopion Energia on kokonaisuudessaan Kuopion kaupungin omistama. Olemme kokonaisvastuullinen, kehittyvä ja taloudellisesti vakaa energiayhtiö. Asiakkaat pitävät meitä asiatuntevina, ammattitaitoisina ja luotettavina. Yhtiössämme työskentelee noin 130 energia-alan ammattilaista. Liikevaihtomme on noin 88 miljoonaa euroa ja palvelemme 60 000 sähkönsiirto- ja 6 100 kaukolämpöasiakasta.*

***Savon Voima****on monipuolisia energiapalveluita tarjoava energiakonserni ja Itä-Suomen tunnetuin energia-alan brändi. Savon Voima -konsernin muodostavat emoyhtiö Savon Voima Oyj ja sen tytäryhtiöt Savon Voima Verkko Oy ja Savon Voima Joensuu Oy. Konsernin omistaa kokonaan Savon Energiaholding Oy, jonka omistajia ovat toimialueen 20 kuntaa. Konsernin liiketoimintaa ovat sähkönsiirto, sähköntuotanto ja kaukolämpö sekä energia-alan toimijoille tarjottavat asiakaspalvelut. Konsernin budjetoitu liikevaihto on vuonna 2021 noin 208 miljoonaa euroa ja henkilöstöä konsernissa on noin 200.*

*Savon Voima Verkko Oy vastaa yli 117 000 asiakkaan sähkön siirrosta ja verkkopalveluista Pohjois-Savon ja osin Etelä-Savon sekä Keski-Suomen alueilla. Sähköverkkoa yhtiöllä on noin 27 000 kilometriä.*

*Suomen suurimpiin kaukolämmön tuottajiin kuuluvana yrityksenä, tarjoamme lämpöä noin 5700 asiakkaalle 13 kunnan alueella. Savon alueella toimittamamme kaukolämpö tuotetaan 98 % lähellä tuotetuista energialähteistä. Kaikkiaan uusiutuvien energianlähteiden osuus on 66 %. Sähköä tuotetaan Savon Voiman 11 vesivoimalaitoksessa sekä sähkön ja lämmön yhteistuotantona Iisalmen, Pieksämän ja Joensuun voimalaitoksissa. Tuotanto-osuuksien kautta meillä on monipuolista sähköntuotantoa ympäri Suomen.*

*Voimalla kohti hiilineutraalia huomista.*